CELEX: C2007/042/69
Language: et
Date: 2007-02-24 00:00:00
Title: Kohtuasi T-409/06: 21. detsembril 2006 esitatud hagi — Sun Sang Kong Yuen Shoes Factory versus nõukogu

24.2.2007   
            
            
               ET
            
            
               Euroopa Liidu Teataja
            
            
               C 42/39
            
         21. detsembril 2006 esitatud hagi — Sun Sang Kong Yuen Shoes Factory versus nõukogu
   (Kohtuasi T-409/06)
   (2007/C 42/69)
   Kohtumenetluse keel: inglise
   Pooled
   
      Hageja: Sun Sang Kong Yuen Shoes Factory (Hui Yang) Co., Ltd (Xin Xu, Hiina) (esindajad: solicitor I. MacVay, R. Thompson, QC, ja barrister K. Beal)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada vaidlustatud määrus hagejat puudutavas osas;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes on Hiina nahast jalatsite tootja ja eksportija, palub tühistada nõukogu 5. oktoobri 2006. aasta määrus (EÜ) nr 1472/2006, millega kehtestatakse teatavate Hiina Rahvavabariigist ja Vietnamist pärit nahast pealsetega jalatsite impordi suhtes lõplik dumpinguvastane tollimaks ning millega nõutakse lõplikult sisse kõnealuse impordi suhtes kehtestatud ajutine tollimaks (1).
   Hageja esitab oma hagi toetuseks järgmised kuus väidet:
   
               —
            
            
               vaidlustatud määrus on kehtetu ilmse hindamisvea tõttu või rikub olulisi menetlusnorme ja võrdse kohtlemise põhimõtet, kuna selles ei ole jõutud järeldusele, et hageja tegutses turumajanduse tingimustes (2);
            
         
               —
            
            
               võimaldamata hagejale turumajanduslikku kohtlemist, on komisjon rikkunud algmääruse artiklit 3 ja teinud ilmse hindamisvea, kui ta ei ole võtnud arvesse asjassepuutuvat teavet turustruktuuri kohta ja eelkõige, kui ta ei ole arvestanud sõltumatute vahendajate olulist rolli hageja toodetud toodete tarnimisel;
            
         
               —
            
            
               komisjon ületas algmääruse artikli 18 lõikes 1 sätestatud pädevust ja rikkus seega hageja kaitseõigust;
            
         
               —
            
            
               komisjon on rikkunud algmääruse artiklit 20, jättes hagejale korrektselt teatamata komisjoni poolt ajavahemikul 7. juulist kuni 28. juulini 2006 tehtud ettepanekutest lõplike meetmete olulise muutmise kohta;
            
         
               —
            
            
               vaidlustatud määrus on kehtetu ilmselge hindamisvea tõttu, mis on tehtud hagejale kehtestatud tollimaksude põhjendamisel kahju ulatuse ja kestusega; ning
            
         
               —
            
            
               vaidlustatud määrus rikub algmääruse artikli 2 lõiget 10, mis näeb ette kohustuse teha dumpingumarginaali hindamisel “õiglane võrdlus” ekspordihinna ja normaalväärtuse vahel.
            
         
      (1)  ELT 2006 L 275, lk 1.
   
      (2)  Vt nõukogu 22. detsembri 1995. aasta määruse (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996 L 56, lk 1; ELT eriväljaanne 11/10, lk 45), artikli 2 lõike 7 punkte b ja c.